கேள்வி: வல்லவரையன் வந்தியத்தேவன் பற்றி விளக்கவும்.
பதில்: வல்லவரையன் வந்தியத்தேவன் சோழர்ப் பேரரசின் கீழ் "வல்லவரையர் நாடு" என்ற சொல்லப்பட்ட பிரம்மதேசத்தை சுற்றியிருந்த சிறுநாட்டு மன்னர் ஆவார். இராசராச சோழன் மற்றும் இராசேந்திர சோழன் படைகளின் மாதண்ட நாயக்கராக இருந்தவர்.''பிற்காலச் சோழர் வரலாறு'' (மூன்று பகுதிகளும் அடங்கிய முழுப்பதிப்பு) ஆசிரியர்:தி.வை.சதாசிவ பண்டாரத்தார். வெளியீடு:அண்ணாமலைப் பல்கலைக்கழகம் பக்கம்:152 முதலாம் இராசராசனின் தமக்கையான குந்தவை பிராட்டியின் கணவரும் ஆவார். அப்போதைய வட ஆற்காடு மாவட்டத்தில் (தற்போது வேலூர்) பிரம்மதேசம் எனும் பகுதியினை அரசாண்டவர்.Ins.191 and 243 of 1915 சேலம் மாவட்டத்தின் ஒரு பகுதி வல்லவரையர் நாடு என வழங்கப்பட்டது.Ins. 157 of 1915 மற்ற குறுநிலமன்னர்களை சிறைப் பிடித்து, மன்னர்களின் பொருள்களை புலவர்களுக்கு பரிசு அளித்து வந்தனர்.https://book.ponniyinselvan.in/part-3/chapter-30.html இவரின் கட்டுப்பாட்டிலிருந்த பகுதி வல்லவரையர் நாடு என்றழைக்கப்பட்டது. வந்தியத்தேவனைப் பல்வேறு வரலாற்றுப் புதின ஆசிரியர்கள் பலமிக்க சேனைத்தலைவனாகவே தம் புதினங்களில் விவரித்துள்ளனர்.
கேள்வி: வல்லவரையன் வந்தியத்தேவன் - ஆதாரங்கள் பற்றி தகவல் சொல்.
பதில்: இராசராசனின் அக்காள் குந்தவை, வந்தியத்தேவன் வந்தியத்தேவரை மணந்தாள். கல்வெட்டுகள் குந்தவையை, ஆழ்வார் பராந்தகன் குந்தவைப் பிராட்டியார் என்றும் பொன்மாளிகைத் துஞ்சின தேவரின் புதல்வி என்றும் குறிப்பிடுகின்றன. தன் தமக்கையிடத்தில் இராசராசன் பெருமதிப்பு வைத்திருந்தான் தான் எடுப்புவித்த தஞ்சை பெரிய கோயிலுக்கு, தன் தமக்கை கொடுத்தவற்றை நடு விமானத்தின் கல்மீது, தான் கொடுத்தவற்றைப் பற்றி வரைந்துள்ள இடத்திற்கு அருகே வரையச் செய்ததோடு, தன் மனைவிமார்களும் அதிகாரிகளும் கொடுத்தவற்றைச் சுற்றியுள்ள பிறைகளிலும், தூண்களிலும் பொறிக்கச் செய்தான். வந்தியத் தேவனது பெயர் தஞ்சை பெரிய கோவில் கல்வெட்டுகளில் காணப்படுகிறது, அவர் முதலாம் இராசராசன் சகோதரி குந்தவை பிராட்டியார் கணவர் என்று குறிப்படப்பட்டுளது. File:Ponniyin Selvan Family Tree Tamil.jpg
கேள்வி: வல்லவரையன் வந்தியத்தேவன் - இதர நூல்கள் என்பது என்ன?
பதில்: வந்தியத்தேவனை கதைபாத்திரமாக கொண்டு வெளிவந்துள்ள நூல்கள். * "பொன்னியின் செல்வன் – கல்கி (எழுத்தாளர்)" - வந்தியத்தேவனை கதைமாந்தராக கொண்டு கல்கியின் பொன்னியின் செல்வன் புதினத்திலும் முக்கிய இடம்பெற்றுள்ளார். வந்தியத்தேவனின் கதாப்பாத்திரமே பொன்னியின் செல்வன் கதையின் கதாநாயகனாக உருவகப்படுத்தப்பட்டுள்ளது. முதற் பாகத்தில் இருந்து இறுதிப்பாகம் வரை வந்தியத்தேவனை சுற்றியே கதை நகர்வதைக் காணலாம். * வந்தியத்தேவன் வாள் (புதினம்) – விக்ரமன் * நந்திபுரத்து நாயகி (புதினம்) – விக்கிரமன் (எழுத்தாளர்) * வேங்கையின் மைந்தன் (புதினம்) - அகிலன் * உடையார் (புதினம்) – பாலகுமாரன்